
Nr…………..
	
ANUNŢ


Serviciul Public de Administrare a Unităţilor de Învăţământ Preuniversitar de Stat (S.P.A.U.I.P.S) anunţă organizarea unui concurs/examen, în conformitate cu prevederile Hotărârii Guvernului nr. 1.336/2022, de ocupare a unui post vacant cu normă întreagă de inspector de specialitate gradul IA, cu atribuții unice, din cadrul Serviciului Tehnic-Achiziții și Administrativ al Serviciului Public de Administrare a Unităţilor de Învăţământ Preuniversitar de Stat Sibiu astfel:

I. DENUMIREA POSTULUI: INSPECTOR DE SPECIALITATE gradul IA
 	NUMĂRUL POSTURILOR: 1 post
 	STRUCTURĂ: SERVICIUL TEHNIC-ACHIZIȚII ȘI ADMINISTRATIV
       	DURATA TIMPULUI DE MUNCĂ: 8h/zi – 40h/săptămână
        	PERIOADĂ: nedeterminată
NIVELUL POSTULUI: PERSONAL CONTRACTUAL DE EXECUȚIE.

· Condiţii specifice:
· Studii universitare de licență absolvite cu diplomă de licență în domeniul științe inginerești; 
· Vechime de 7 ani în specialitatea studiilor.
· Cunoștințe de operare pe calculator – MS Office, Excel – nivel mediu, pentru care se va organiza probă suplimentară.

Principalele cerințe ale postului stabilite potrivit prevederilor din fișa postului:

1. Verifică proiectele tehnice din punct de vedere valoric – încadrarea devizului general/pe obiect în valoarea estimată aprobată și în bugetul alocat, semnalând eventualele depășiri. 
2. Verifică proiectele tehnice din punct de vedere calitativ – conformitatea soluțiilor tehnice cu tema de proiectare, cu caietul de sarcini și cu normativele tehnice în vigoare aplicabile domeniului construcțiilor. 
3. Avizează intern, din punct de vedere tehnic-valoric, proiectele care urmează a fi introduse în procedură de achiziție.
4. Întocmește și derulează integral procedurile simplificate de achiziție publică (invitație de participare, anunț de participare simplificat, evaluare oferte).
5. Întocmește și derulează integral licitația deschisă de achiziție publică (anunț de participare, documentație de atribuire, publicare SEAP/SICAP).
6. Încarcă și gestionează în SEAP/SICAP documentațiile aferente procedurilor pe care le inițiază.


BIBLIOGRAFIA /TEMATICA

1. Titlul III privind personalul contractual din autoritățiile publice din Codul administrativ adoptat prin OUG 57/2019;
2. Legea nr. 98/2016 – privind achizițiile publice,
3. [bookmark: REFsp23rtd4]Hotărârea nr. 395/2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice,
4. Legea nr. 10/1995 – privind calitatea în construcții, cu modificările şi completările ulterioare;
5. Legea nr.50/1991 – privind autorizarea executării lucrărilor de construcții
6. Hotărârea nr. 273/1994 – privind aprobarea Regulamentului de recepție a lucrărilor de construcții și instalații aferente acestora, cu modificările şi completările ulterioare,
7. Hotărârea nr. 907/2016 - privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare,

· Condiţii generale de participare:
Poate ocupa un post vacant persoana care îndeplineşte următoarele condiţii:    
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
  b) cunoaşte limba română, scris şi vorbit;
  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
  d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
  f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
  h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

Pentru înscrierea la concurs candidaţii vor prezenta un dosar care va conţine următoarele documente:
a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (HG nr. 1.336/2022);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european. 
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile după actele prevăzute la lit. b) – e) precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs.
[bookmark: do|ar35|al3][bookmark: do|ar35|al5]Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. 
Concursul se va desfăşura la sediul Serviciului Public de Administrare a Unităţilor de Învăţământ Preuniversitar de Stat Sibiu, din Sibiu, str. Turnului nr. 4, astfel:
· Dosarele de înscriere la concurs se pot depune în perioada: 10.08.2026 – 21.08.2026
· Rezultatul selecției dosarelor: 25.08.2026
· Proba suplimentară eliminatorie de calculator: 31.08.2026, ora 09:00
· Afișare rezultat în maxim 1 oră de la terminarea probei.
· Depunerea contestațiilor privind rezultatele probei de calculator, în termen de 1 oră de la afișarea rezultatului probei de calculator.
· Proba scrisă: 31.08.2026, ora 11,00
· Afișarea rezultatelor probei scrise: 1 zi lucrătoare de la finalizarea probei scrise,
· Probă interviu: se comunică o dată cu afișarea rezultatelor probei scrise,
· Afișarea rezultatelor interviului: 1 zi lucrătoare de la finalizarea probei interviu,
· Depunerea contestațiilor privind rezultatele: selecției dosarelor, probei scrise și proba interviu: 
 1 zi lucrătoare de la afișarea acestor rezultate 
· Afișarea rezultatului soluționării contestațiilor: 1 zi lucrătoare de la data expirării termenului de depunere a contestațiilor
- 	Afișare rezultate finale: 1 zi lucrătoare de la data afișării rezultatului soluționării contestațiilor.
		Dosarele de concurs se vor depune în perioada 10.08.2026 – 21.08.2026, la sediul  Serviciului Public de Administrare a Unităţilor de Învăţământ Preuniversitar de Stat Sibiu, din Sibiu, str. Turnului nr. 4 astfel: luni – joi, între orele  7,30 – 16,00, vineri, între orele 7,30 – 13,30. Relaţii suplimentare se pot obţine de la sediul Serviciului Public de Administrare a Unităţilor de Învăţământ Preuniversitar de Stat, din Sibiu, str. Turnului nr. 4, telefon 0269/210432 int. 113 sau pe pagina de internet (www.sibiu.ro).

                           p.Director,                                                             Inspector de specialitate,
                       Florin Bogdan						     Mihaela Gulean

